China Girl

«China Girl» er ein song skriven av Iggy Pop og David Bowie i løpet av åra dei budde i Berlin. Han kom først ut på debutalbumet til Iggy Pop som soloartist, The Idiot (1977). Songen vart meir kjend då Bowie spelte inn songen på nytt og gav han ut som den andre singelen frå det bestseljande albumet hans, Let's Dance (1983). Singelen til Bowie nådde andreplassen på den britiske singellista i ei veke frå 14. juni 1983, medan han i USA nådde 10. plassen.

Originalinnspeling
Paul Trynka, forfattaren av David Bowie-biografien Starman, sa at songen var inspirert av Iggy Pop som var forelska i Kuelan Nguyen, ei vietnameisk kvinne, som ein metafor for Stooges-karrieren hans.

Produksjonsmessig er den originale innspelinga på The Idiot rå og upolert samanlikna med versjonen til Bowie frå 1983.

Nile Rodgers, produsenten av 1983-versjonen av songen, gav si tolking av teksten: «Eg tenkte 'China Girl' handla om å ta dop ... fordi China er China White som er heroin, jente er kokain. Eg tenkte songen handla om speedball. Eg tenkte, i dopmiljøet i New York er kokain jente og heroin gut. Så eg gjorde dette arrangementet som var ultrapop. Fordi eg tenktat , sidan det er David Bowie, kom han til å like ironien om å lage pop om noko som er så tabu. Og det som er verkeleg kult er at han sa 'eg elskar det!'.»

Innhald
«China Girl» (Edit) (David Bowie, Iggy Pop)  – 3:26
«Baby» (Bowie, Pop) – 3:24

David Bowie-versjonen

Musikkvideo
Musikkvideoen, med den newzealandske modellen Geeling Ng, vart regissert av David Mallet og hovudsakleg filma i Chinatown i Sydney i Australia. I lag med videoen for den førre singelen, «Let's Dance», som kritiserte rasisme i Australia, skildra Bowie videoen som ei «særs enkel, særs direkte» melding mot rasisme. Videoen parodierer med vilje asiatiske, kvinnelege stereotypar. Han skildra ein hypermaskulin hovudperson i ein romanse mellom ulike rasar. I den originale videoen kan ein sjå dei to ligge nakne i bølgjene (ein visuell referanse til filmen From Here to Eternity). Den uredigerte versjonen vart bannlyst i New Zealand og somme andre land på den tida. Den usensurerte versjonen kom ut i 1984 på «Video EP» gjeven ut av Sony på Betamax, VHS og LaserDisc. Versjonar av videoen kom sidan ut på ulike video- og DVD-samlingar i sensurert utgåve utan nakenheita. Den originale videoen vann prisen for beste mannlege video hos MTV i 1984.

Mottaking
BBC Online-meldaren David Quantick omtalte effekten til produksjonen til Nile Rodgers på songen og hevda at «ingen utanom Rodgers kunne ha teke ein song som 'China Girl', med sine paranoide referansar til 'visions of swastikas', og gjort det om til ein søt, romantisk hitsingel». Suksessen til Bowie-versjonen gjorde visstnok til at Pop fekk ei stabil inntekt, sidan han var medlåtskrivar på songen.

Konsertutgåver
Songen vart spelt på konsertane til Bowie resten av 1980-åra og finst på konsertvideoar frå 1983 og 1988 – Serious Moonlight og Glass Spider. Songen vart øvd inn for Live Aid-konserten til Bowie i 1985, men droppa på grunn av for lite tid. Andre konsertutgåver av songen finst på platene VH1 Storytellers (frå 1999, utgjeven 2009) og A Reality Tour som kom ut i 2010, spelt inn i november 2003 i Dublin. I 2018 kom songen ut på Glastonbury 2000, som var spelt inn på Glastonburyfestivalen i juni 2000.

Innhald
7"-singel
«China Girl» (Edit) (David Bowie, Iggy Pop)  – 4:14
«Shake It» (Bowie) – 3:49

12"-singel
«China Girl» (Bowie, Pop)  – 5:32
«Shake It» (Re-Mix) (Bowie) – 5:21

Medverkande

The Idiot-versjonen
Iggy Pop – vokal
David Bowie – klaverinstrument; saksofon; leikepiano
Phil Palmer – sologitar
Carlos Alomar – rytmegitar
George Murray – bassgitar
Dennis Davis – trommer

Let's Dance-versjonen
David Bowie – vokal
Stevie Ray Vaughan – gitar
Nile Rodgers – gitar
Carmine Rojas – bassgitar
Omar Hakim – trommer
Rob Sabino – klaverinstrument; piano
Produksjon
Nile Rodgers – produsent

Salslister (David Bowie-versjonen)

Vekeslister

Årslister

Salstrofe (David Bowie-versjonen)

Andre utgjevingar
 Songen finst på følgjande samleplater: 
 Changesbowie (1990)
 Bowie: The Singles 1969-1993 (1993)
 The Singles Collection (1993)
 Best of Bowie (2002)
 The Best of David Bowie 1980/1987 (2007)
 Nothing Has Changed (2014)
 Bowie Legacy (2016)
 Loving the Alien (1983–1988) (2018)
 Filmmusikken til The Wedding Singer
 Den originale Iggy Pop-versjonen finst i Pop-samlinga A Million in Prizes: The Anthology.

Andre versjonar
 Nick Cave - Konsert i Melbourne, 1978.
 James - Singel (1998)
 Trance To The Sun -Goth Oddity: A Tribute to David Bowie (1999)
 Anna Ternheim - Shoreline EP (2005)
 Voltaire - Zombie Prostitute... (2006), og .2 Contamination: A Tribute to David Bowie (2006)
 Pete Yorn - Musicforthemorningafter (Bonus CD) (2001)
 Johny Dey - Hero: The Main Man Records Tribute to David Bowie (2007)
 The Tragically Hip - Under «New Orleans is Sinking» på Live Between Us vert det sunge eit vers frå «China Girl»
 Scars on Broadway - Konsert med anna tekst. 
 System of a Down - Konsert med anna tekst. 
 The White Stripes - Konsert
 Alejandro Sokol - Konsert

Kjelder

Denne artikkelen bygger på «China Girl (song)» frå ,  den 2. september 2021. 
 oppgav desse kjeldene: 
Pegg, Nicholas, The Complete David Bowie, Reynolds & Hearn Ltd, 2000,

Bakgrunnsstoff

Songar frå 1977
Singlar frå 1977
Singlar frå 1983
David Bowie-songar
Iggy Pop-songar
Songar skrivne av David Bowie
Songar skrivne av Iggy Pop
Songar produserte av David Bowie
Songar produserte av Nile Rodgers
Songar om rasisme eller framandhat
Britiske new wave-songar
RCA Records-singlar
EMI Records-singlar
EMI America Records-singlar
Songar om Kina
Musikkvideoar regisserte av David Mallet
Songar om austasiatiske folk